Up-420/03
Datum: 2003-12-12T00:00:00.000+01:00
ecli: ECLI:SI:USRS:2003:Up.420.03
vrsta: posamični akt
zadeva: ustavna pritožba
objavljeno: Neobjavljeno | 12.12.2003
dokument: US23002
akt: Ustavna pritožba A. A. zaradi kršitve pravice do sojenja brez nepotrebnega odlašanja v postopku pred Vrhovnim sodiščem, ki teče v zadevi št. I Up 625/2003
resitev: zavrženje
izrek: Ustavna pritožba A. A. zaradi kršitve pravice do sojenja brez nepotrebnega odlašanja v postopku pred Vrhovnim sodiščem, ki teče v zadevi št. I Up 625/2003, se zavrže.
stavek: Za odločanje o kršitvi pravice do sojenja brez nepotrebnega odlašanja iz 23. člena Ustave v postopku, ki je že končan, pritožnik ni izčrpal vseh pravnih sredstev, zato je Ustavno sodišče njegovo ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

5.3.13.13 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Neodvisnost (23).

5.3.13.14 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Nepristranskost (23).
podlaga: Člen 23, Ustava [URS]

Člen 55.1.2, Zakon o Ustavnem sodišču [ZUstS]
datum_vloge: 2003-06-18T22:00:00.000Z
datum_odlocitve: 2003-12-11T23:00:00.000Z

# Up-420/03 - 10

30. 12. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 12. decembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zaradi kršitve pravice do sojenja brez nepotrebnega odlašanja v postopku pred Vrhovnim sodiščem, ki teče v zadevi št. I Up 625/2003, se zavrže.**

## OBRAZLOŽITEV

Pritožnica vlaga ustavno pritožbo, v kateri Vrhovnemu sodišču očita kršitev pravice do sojenja brez nepotrebnega odlašanja (23. člen Ustave).

Ustavno sodišče je pristojno za odločanje o kršitvi pravice iz prvega odstavka 23. člena Ustave pred Vrhovnim sodiščem le, če zatrjevana kršitev v času odločanja še traja. Z odločitvijo Vrhovnega sodišča v obravnavani zadevi (sklep št. I Up 625/2003 z dne 20. 11. 2003) je dejanje, s katerim naj bi bila pritožnici kršena ustavna pravica do sojenja brez nepotrebnega odlašanja, že prenehalo. Morebitne zahtevke iz naslova domnevne kršitve pravice lahko pritožnica v takem primeru uveljavlja v postopku pred pristojnim sodiščem (26. člen Ustave). Pritožnica pa ni izkazala, da bi to sodno pot izkoristila. Glede na to ni podana predpostavka iz prvega odstavka 51. člena Zakona o Ustavnem sodišču (v nadaljevanju ZUstS), po kateri se ustavna pritožba lahko vloži šele, ko so izčrpane vsa pravna sredstva. Zato je treba ustavno pritožbo zavreči.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan